Siddeley Puma

**Siddeley Puma** – Pirmojo pasaulinio karo pabaigoje Didžiosios Britanijos įmonės „Siddeley-Deasy“ sukurtas aviacinis vienaeilis šešių cilindrų vidaus degimo variklis.

Variklis buvo „Siddeley-Deasy“ sukurto ankstesnio modelio „B.H.P.“ modifikacija. „B.H.P“ taip tapo pagrindu lygiagrečiai su „Puma“ kurtam varikliui „Galloway Adriatic“.

Variklis pradėtas kurti 1917 m. susio mėn., pirmasis jo indeksas buvo „Siddeley 1S“. Pirmieji šio modelio varikliai „Siddeley-Deasy“ gamykloje Koventryje buvo surinkti 1917 m. rugpjūčio mėnesį. „Puma“ buvo gaminama iki 1918 m. gruodžio mėn. Viso buvo pagaminti bent 4 288 iš 11 500 užsakytų variklių. Sudarius Kompjeno paliaubas neįvykdyti užsakymai buvo atšaukti, dalis pagamintų variklių buvo parduoti per perteklinį aviacinį britų kariuomenės turtą realizavusimą įmonę „Aircraft Disposal Company" (ADC arba „Airdisco").

1920 metais „Siddeley-Deasy“ nupirko ir prisijungė įmonė „Armstrong Whitworth“. Nauja įmonė buvo pavadinta „Armstrong Siddeley“. „Puma“ gamyba buvo tęsiama, jis gavo komercinį pavadinimą „Armstrong Siddeley Puma“.

1926 m. „Puma“ pakeitė patobulintas jos variantas „ADC Nimbus“. Taip pat, kampu sujungus dvi „Puma“ buvo sukurtas V-12 tipo variklis „Siddeley Pacific“. Egzistuoja versija, kad „Pumos“ keturių cilindrų variantas buvo montuojamas į britų lengvąjį tanką „Vickers Mk E“, o jo sovietinė kopija „GAZ-T-26“ (rus. ГАЗ-Т-26) - į lengvąjį tanką „Т-26“, tačiau jos nepatvirtina faktiniai variklių duomeys (pvz. tanko variklio galia siekė tik 91 AG).

## Naudojimas

* Pirmojo pasaulinio karo metu „Pumos“ buvo montuojamos į britų bombonešius Airco DH.9. Praktinė eksploatacija nepateisino vilčių – su šiuo varikliu lėktuvas pasižymėjo prastesniais skrydžio parametrais nei su anksčiau nadotu varikliu. Viena to priežasčių galima laikyti variklio montavimą su atviromis cilindrų galvutėmis. Vietoje „Puma“ į DH.9 buvo montuojaji galingeni Liberty 12.
* „Pumos“ buvo montuojamos ir į pirmuosius „Airco DH.10 Amiens“ prototipus. Tačiau šis variklis nepateisino vilčių ir kaip dvimotorio biplano su stuminačiais propeleriais jėgainė.
* Short Silver Streak (1920 m.) – pirmasis britų pilnai metalinis lėktuvas.
* Lietuvos karo aviacija plačiai naudojo nebrangius „Puma“ variklius anksčiau įsigytų lėktuvų atnaujinimui ir modernizacijai. Tokie varikliai Karo aviacijos dirbtuvėse buvo sumontuoti į atnaujinamus ar iš turinų dalių savarankiškai surinktus naikintuvus Fokker D.VII (Nr. 27, 37, 38), dėl ko išaugo pastarųjų greitis, tačiau variklio kapotas uždengė vaizdą pilotui į priekį. Yra duomenų, kad jie buvo sumontuoti ir penkiuose Lietuvoje surinktuose Ansaldo SVA-10, kur jie nepagerinio šio, prastai užsirekomendavusio, lėktuvo įvaizdžio.

## Specifikacijos

### Bendrosios charakteristikos

* **Tipas:** vandeniu aušinamas šešių cilindrų vienaeilis vidaus degimo variklis
* **[[Vidaus degimo variklio cilindro skersmuo|Cilindro skersmuo]]:** 5,71 colio (145 mm)
* **[[Vidaus degimo variklio stūmoklio eiga|Stūmoklio eiga]]:** 7,48 colio (190 mm)
* **[[Variklio darbinis tūris|Darbinis tūris]]:** 1 149 kubinio colio (18,832 l)
* **Ilgis:** 69,9 colio (1 175 mm)
* **Plotis:** 24 coliai (610 mm)
* **Aukštis:** 43,6 colio (1 107 mm)
* **[[Variklio sausas svoris|Sausas svoris]]:** 645 svarai (293 kg)

### Komponentai

* **Kuro sistema:** karbiuratorinė
* **Aušinimo sistema:** aušinimas vandeniu

### Galios duomenys

* **Galia:**
** 250 AG (186 kW) esant 1 400 aps./min., kilimo
** 265 AG (198 kW) esant 1 500 aps./min., trumpalaikė
* **[[Specifnė galia]]:** 10,5 kW/l
* **Kuro sąnaudos:**
** 54 l/val. kreiseriniu režimu
** 258 l/val. trumpalaikiu maksimaliu režimu
* **Galios ir svorio santykis:** 0,67 kW/kg

## Susijusios konstrukcijos
* ADC Nimbus

#### Panašūs varikliai
* Austro-Daimler 6
* Benz Bz.III
* Hiero 6
* Mercedes D.IVa

## Bibliografija
* (EN) Alec S. C. Lumsden: British Piston Aero Engines and their Aircraft. Airlife, Shrewsbury 1994, .
* (EN) Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. .
* (LT) Pleita, Juozas „Lietuvos karo aviacijos dirbtuvės 1919–1940 m. I dalis“, Plieno sparnai
* (LT) Ramoška, Gytis; Fokker D VII Lietuvoje, Plieno sparnai
* (EN) The Siddeley Aero Engines: The „Puma“. // Flight. XI., Nr. 14, 3. April 1919, No. 536, p. 429–431

## Išnašos